নাগর্নো-কারাবাখ
নাগর্নো-কারাবাখ, আজারবাইজানি - দাগলিক কারাবাগ (Dağlıq Qarabağ) /nəˈɡɔːrnoʊ kɑːrəˈbɑːk/ nə-GOR-noh kar-ə-BAHK; রুশ: Нагорный Карабах, অনুবাদ 'mountainous Karabakh'; আর্মেনীয়: Լեռնային Ղարաբաղ; আরো পরিচিত আর্টসাখ (আর্মেনীয়: Արցախ), হচ্ছে দক্ষিণ ককেশাসের একটি স্থলবেষ্টিত অঞ্চল, কারবাক পাহাড়ী পরিসীমার মধ্যে, নিম্ন কারবাক এবং জংজুরের মধ্যে অবস্থিত, এবং ক্ষুদ্রতর ককেশাস পর্বতমালার দক্ষিণ-পূর্বাঞ্চলীয় পরিসীমাকে আচ্ছাদন করে রেখেছে। এই অঞ্চলের বেশিরভাগই পাহাড় এবং বনভূমি। নাগর্নো-কারাবাখ একটি বিতর্কিত অঞ্চল ছিল, আন্তর্জাতিকভাবে আজারবাইজানের অংশ হিসেবে স্বীকৃত ছিল, যাতে গত ১৯ সেপ্টেম্বর ২০২৩ থেকে আজারবাইজান সম্পূর্ণরূপে নিজেদের নিয়ন্ত্রণ প্রতিষ্ঠা করেছে। অধিকাংশ অঞ্চলটি সদ্যলুপ্ত আর্টসাক প্রজাতন্ত্রের কর্তৃক নিয়ন্ত্রিত হচ্ছিল (পূর্বে নাগর্নো-কারাবাখ প্রজাতন্ত্র), একটি আর্মেনিয়ান জাতিগত সংখ্যাগরিষ্ঠতা নিয়ে আজারবাইজান সোভিয়েত সমাজতান্ত্রিক প্রজাতন্ত্রের নাগর্নো-কারাবাখ স্বায়ত্তশাসিত এলাকার ভিত্তিতে পরিচালিত হচ্ছিল। ১৯৮৮ সালে কারাবাখ আন্দোলনের সূচনা হওয়ার পর থেকে আজারবাইজান এই অঞ্চলে রাজনৈতিক কর্তৃত্ব প্রয়োগ করতে পারেনি। ১৯৯৪ সালে নাগর্নো-কারাবাখ যুদ্ধ শেষ হওয়ার পর থেকে আর্মেনিয়া এবং আজারবাইজান সরকারের প্রতিনিধিরা এই অঞ্চলের বিতর্কিত অবস্থান সম্পর্কে ওএসসিই মিনস্ক গ্রুপের মধ্যস্থতায় শান্তি আলোচনা করছেন। অঞ্চলটি ৪,৪০০ বর্গকিলোমিটার (১,৭০০ মা২) জায়গা নিয়ে প্রশাসনিক সীমান্ত গুলোর সাথে সমান হয়। এই অঞ্চলের ঐতিহাসিক অঞ্চলটি প্রায় ৮,২২৩ বর্গকিলোমিটার (৩,১৭৫ মা২) জুড়ে রয়েছে।